Түркістан облысының әкімі халықты сабыр сақтауға шақырды
"Түркістан облысының әкімі халықты сабыр сақтауға шақырды" | "https://abai.kz/post/93156"
TITLE: Түркістан облысының әкімі халықты сабыр сақтауға шақырды
URL: https://abai.kz/post/93156
META: "Түркістан облысының әкімі халықты сабыр сақтауға шақырды" | "https://abai.kz/post/93156"
DATE: 24.06.2019
AUTHOR(s): Abai.kz
TOTAL WORDS: 135
TEXT: Түркістан облысының әкімі Өмірзақ Шөкеев тұрғындарды сабырлы болуға шақырды. Облыс өкімі қалада толық эвакуация жұмыстары жүргізіліп жатқанын мәлімдеді. " Аудан әкімдеріне тұрғындарды эвакуациялауға жағдай жасау жөнінде тапсырма берілді. Олар сол мәселені шешеді. Барлық аудандар жұмысқа атсалысуда. Барлық бағытта колонналар жүріп, адамдарды жинайды. Аудан әкімдері тұрғындарды орналастырумен айналысады ", - деді Шөкеев. Айта кететін жайт, Арыс қаласының жұртшылығына көмектесуге Шымкенттен адамдар аттанған. Қала тұрғындары өздерімен бірге су мен азық-түлік апара жатыр. Еске сала кетейік, бүгін, 24 маусым күні таңғы сағат 09:20-да Арыста орналасқан әскери бөлімшедегі қоймада жарылыс болды. Бұл жағдай қала тұрғындарын дүрліктіріп, зәресі ұшқан тұрғындар жаппай қаладан кете бастады. Қорғаныс министрлігі зардап шеккендер жоқ екенін мәлімдеді. Сондай-ақ, Қасым-Жомарт Тоқаев қорғаныс, ішкі істер министрліктеріне және Түркістан облысы әкіміне жарылыс зардаптарын жоюды тапсырды. Орын алған төтенше жағдайға байланысты Ордабасы ауданында арнайы медициналық штаб құрылды. Дереккөз: Nur.kz Abai.kz
